**RÁMCOVÁ DOHODA na poskytovanie služieb**

**(ďalej v texte len „rámcová dohoda“ alebo „dohoda“)**

uzavretá v súlade s ustanovením § 269 ods.2   
a nasl. zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“)

uzatvorená medzi nasledovnými účastníkmi dohody:

**Článok 1**

**Objednávateľ:** Mesto Trnava

sídlo: Hlavná ulica 1, 917 71 Trnava

štatutárny orgán: JUDr. Peter Bročka, LL.M., primátor

IČO: 00313114

DIČ: 2021175728

Bankové spojenie: Prima banka Slovensko, a.s.

IBAN: SK75 5600 0000 0010 0248 2001

(ďalej len „objednávateľ“)

**Poskytovateľ: VYPLNÍ UCHÁDZAČ**

Obchodné meno:

sídlo/miesto podnikania:

štatutárny orgán:

IČO:

DIČ:

Bankové spojenie:

IBAN:

(ďalej len „poskytovateľ“)

**Článok 2**

**Podmienky uzavretia dohody**

* 1. Účastníci dohody uzatvárajú túto rámcovú dohodu v súlade s výsledkom verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len „ZVO“) na predmet zákazky *„Zabezpečenie kontrolnej činnosti, opráv a bezporuchovej prevádzky zariadení EPS a HSP v TTIP - Trnava Industrial Park“,* zverejneného na webovom sídle Mesta Trnava dňa .......... pod číslom ....../2019, realizovaného ako zákazka podľa § 117 ZVO, ktorého úspešným uchádzačom sa stal poskytovateľ.
  2. Účastníci dohody sa dohodli podľa § 269 ods. 2 Obchodného zákonníka na uzavretí tejto rámcovej dohody za nižšie uvedených podmienok.
  3. Východiskovými podkladmi na uzatvorenie tejto rámcovej dohody sú:
  4. Výzva na predloženie ponuky zo dňa
  5. Krycí list ponuky
  6. Súpis položiek

**Článok 3**

**Cena**

3.1 Maximálna celková cena tejto Rámcovej dohody je stanovená maximálne do výšky ................ eur bez DPH, slovom: ............................................................ eur bez DPH, v ktorej je započítaná maximálna celková cena za výkon kontrolnej činnosti EPS a HSP a servisnej činnosti.

3.2 Cena za výkon kontrolnej činnosti zahŕňa výkon prác pri odskúšaní, premeraní, skontrolovaní a predvedení funkčnosti systémov, vystavení meracieho a skúšobného protokolu, zaškolenie objednávateľom určeného zamestnanca pre výkon dennej a mesačnej kontroly a cestovné náklady.

3.3.Cena za servisnú činnosť zahŕňa:

**a/ za kontrolnú činnosť na zariadení EPS a HPS, pravidelnú údržbu a prípadné servisné opravy, vrátane odstraňovania havarijných situácií za osobohodinu práce:**

* kontrolná činnosť na zariadení EPS štvrťročná ....................................................................eur s DPH
* kontrolná činnosť na zariadení EPS ročná ..........................................................................eur s DPH
* kontrolná činnosť na zariadení HSP štvrťročná ...................................................................eur s DPH
* kontrolná činnosť na zariadení HSP ročná ..........................................................................eur s DPH
* pravidelná údržba a vykonanie opravy pri servisnom zásahu za 1 osobohodinu................. eur s DPH pri predpokladanom počte 150 osobohodín
* odstraňovanie havarijnej situácie za 1 osobohodinu.............................................................eur s DPH pri predpokladanom počte 100 osobohodín

**b/ cena dopravy v prípade havárie, opravy, servisu**

* cena dopravných nákladov do objektu TTIP – Trnava Industrial Park, Priemyselná 5C, 917 01 Trnava v prípadne poruchy, havárie, opravy (ďalej aj ako "objekt“), za jeden výjazd (príjazd + odjazd)....................................................................................................................................eur s DPH pri predpokladanom max. počte 20 výjazdov

**c/ cena náhradných dielov –** **súčet cien podľa „Súpisu položiek“ ...............................eur s DPH**

3.4 Cena za 1 osobohodinu hodinu pravidelnej údržby a prípadné servisné opravy, vrátane odstraňovania havarijných situácií, ktoré sú bližšie špecifikované v odseku 3.3., písm. a) tohto článku dohody, zahŕňa okrem ceny za výkon údržby a opráv aj diagnostiku závad a porúch, vypracovanie cenových ponúk a špecifikáciu opráv. Celková cena za pravidelnú údržbu a prípadné servisné opravy, vrátane odstraňovania havarijných situácií, sa určí ako súčin hodinovej sadzby podľa odseku 3.3, písm. a) tohto článku dohody a skutočnej doby trvania práce. Skutočná doba trvania práce musí byť vyjadrená v celých osobohodinách, odsúhlasených objednávateľom v zápise o poskytnutí a prevzatí služieb.

3.5 Cena dopravy, ktorá je bližšie špecifikovaná v odseku 3.3., písm. b) tohto článku, nie je súčasťou ceny za pravidelnú údržbu a prípadné servisné opravy, vrátane havarijných situácií, ktoré sú špecifikované v odseku 3.3., písm. a) tohto článku dohody.

3.6 Spotrebný materiál a náhradné diely sú predmetom plnenia v zmysle tejto dohody. Cena za spotrebný materiál a náhradné diely je súčasťou ceny podľa odseku 3.3. písm. c) tohto článku dohody. Ceny náhradných dielov sú definované v „Zoznam náhradných dielov na 4ročné obdobie v TTIP - Trnava Industrial Park“, ktorý je súčasťou dohody.

3.7 Spotrebný materiál a náhradné diely budú fakturované samostatne za ceny podľa objednávky vystavenej objednávateľom v zmysle cenníka zoznamu náhradných dielov na 4ročné obdobie. Použité náhradné diely a spotrebný materiál je súčasťou zápisu o poskytnutí a prevzatí služieb.

**Článok 4  
Predmet dohody**

4.1 Predmetom tejto rámcovej dohody je poskytovanie služieb špecifikovaných v zadaniach v zmysle výzvy na predloženie ponuky zo dňa 11.4.2019.

4.2 Účastníci dohody sa dohodli, že jednotlivé zákazky podľa ustanovení tejto rámcovej dohody sa budú zadávať na základe ustanovení tejto rámcovej dohody a realizovať v rozsahu a spôsobom uvedeným v jednotlivých zadaniach, ktoré bude objednávateľ zasielať poskytovateľovi e-mailom, resp. nahlasovať telefonicky alebo e-mailom v prípade havarijných situácií. Na účely tejto dohody sa za havarijnú situáciu považuje udalosť súvisiaca s prevádzkou objektu, ktorá vážne ohrozuje životy a zdravie osôb alebo udalosť, ktorou bola na objekte spôsobená škoda ohrozujúca jeho prevádzku.

4.3 Poskytovateľ sa zaväzuje a ručí za to, že pri realizácii služieb nepoužije žiadny materiál, o ktorom je v dobe jeho použitia známe, že je poškodený alebo nevhodný na použitie. Ak poskytovateľ túto povinnosť poruší, znáša zodpovednosť za spôsobené škody, ku ktorým došlo v dôsledku uvedenej skutočnosti.

4.4 Poskytovateľ je povinný všetky zásahy do zabudovaných systémov zariadenia uviesť písomne v prevádzkovej knihe zariadenia EPS a HSP a v prípade potreby vykoná zmenu v príslušnej projektovej dokumentácii.

4.5 Objednávateľ nie je povinný prevziať služby, ktoré vykazujú vady a nedorobky. V prípade neprevzatia takýchto služieb objednávateľ vyzve poskytovateľa na odstránenie nedostatkov s uvedením termínu ich odstránenia. Ak tento termín nebude dodržaný, uplatní objednávateľ voči poskytovateľovi finančnú sankciu vo výške 300,- eur. Uplatnením finančnej sankcie podľa predchádzajúcej vety nezaniká povinnosť poskytovateľa plniť riadne predmet dohody.

4.6 Poskytovateľ sa zaväzuje začať odstraňovať havarijnú situáciu do 24 hodín od jej telefonického alebo e-mailového nahlásenia. V prípade, že poskytovateľ nedokáže havarijnú situáciu odstrániť v lehote podľa prvej vety tohto odseku dohody, zabezpečí na vlastné náklady a zodpovednosť ekvivalentné riešenie funkčnosti zariadení tak, aby zamedzil vzniku škody na životoch alebo zdraví alebo škody na majetku a aby prevádzka objektu nebola negatívne ovplyvnená výpadkom prevádzkyschopnosti zariadení (ďalej len „porucha“).

4.7 Pre prípad vzniku havárie a potreby rýchleho zásahu pri havarijnej oprave sa zmluvné strany dohodli, že objednávateľ oznámi haváriu telefonicky na číslo ......................, e-mailom na adresu ......................... Poskytovateľ je povinný poskytovať operatívnu telefonickú, e-mailovú poradenskú službu súvisiacu s predmetom tejto dohody pri riešení problémových situácií.

4.8 Poskytovateľ sa zaväzuje uskutočňovať predmet dohody na vlastné náklady, na vlastnú zodpovednosť a s odbornou starostlivosťou.

**Článok 5  
Doba trvania dohody**

5.1 Táto rámcová dohoda sa uzatvára

a) na dobu určitú s trvaním na 48 mesiacov, alebo

b) do vyčerpania hodnoty zmluvy v zmysle čl. 3, bod 3.1 tejto zmluvy, t.j. ..................**,- eur vrátane DPH** podľa toho, ktorá zo skutočností nastane skôr.

**Článok 6  
Podmienky plnenia**

6.1 Objednávateľ nie je povinný vyčerpať predpokladaný rozsah služieb ani predpokladaný finančný objem v rámci predmetu dohody. Celkový rozsah služieb v rámci predmetu dohody bude závisieť od finančných možností a konečných potrieb objednávateľa.

6.2. Pri fakturácii vykonaných služieb je poskytovateľ povinný predložiť súpis vykonaných služieb, ktorý bude tvoriť prílohu faktúry. V súpise vykonaných služieb budú rozpísané jednotlivé výkony, množstvá a ceny za materiál.

**Článok 7**

**Povinnosti účastníkov dohody**

7.1 Účastníci dohody vyhlasujú a zaväzujú sa, že za účelom plnenia tejto rámcovej dohody:

* + - sa budú riadiť ustanoveniami tejto rámcovej dohody a jednotlivými zadaniami,
    - sa dohodnú vopred na obsahu príslušných zadaní služieb,
    - zadanie sa vystaví na základe vypracovanej cenovej kalkulácie opravy, ktoré poskytovateľ predloží objednávateľovi, okrem prípadov odstraňovania havarijných situácií,
    - v kalkulácii budú uvedené okrem samotných výkonov aj použité materiály.

7.2. Poskytovateľ je povinný všetky služby vyplývajúce z tejto dohody a zadaní vykonávať riadne, samostatne, odborne, bez nutnosti podrobného usmerňovania zo strany objednávateľa. Pritom je povinný dodržiavať pokyny objednávateľa v súlade s jeho záujmami. Poskytovateľ poskytuje služby pre odberateľa na vlastné náklady a vlastné riziko. Poskytovateľ je povinný mať k akejkoľvek činnosti oprávnenie podľa všeobecne záväzných právnych predpisov, ak tieto vyžadujú takéto oprávnenie. Za prípadné pokuty zo strany orgánov štátnej správy alebo iných oprávnených osôb zodpovedá v plnej miere poskytovateľ.

7.3. Pri zistení poruchy je poskytovateľ povinný okamžite spraviť príslušné opatrenia, aby sa predišlo ďalším škodám a znehodnoteniu zariadenia. Takéto situácie je nutné okamžite hlásiť poverenému zamestnancovi objednávateľa podľa odseku 14.1.1. článku 14 tejto dohody. Pri zistení poruchy objednávateľom bude poskytovateľ vyzvaný na bezodkladné odstránenie zistených porúch.

7.4 Pri použitý ekvivalentných materiálov/výrobkov poskytovateľ je povinný použiť taký ekvivalent, ktorý bude spĺňať všetky potrebné požiadavky a vlastnosti, aby bola zachovaná plná funkčnosť systémov.

7.5 Poskytovateľ znáša zodpovednosť za bezpečnosť a ochranu zdravia zamestnancov poskytovateľa.

7.6 Poskytovateľ je povinný byť poistený počas celej doby platnosti tejto dohody pre prípad zodpovednosti za spôsobenú škodu s poistným krytím vo výške najmenej **50 000,00 eur.** Existenciu poistenia je poskytovateľ povinný preukázať na požiadanie objednávateľa.

7.7 Objednávateľ sa zaväzuje pre plnenie povinností Poskytovateľa podľa predmetu plnenia tejto dohody umožniť Poskytovateľovi vstup na jednotlivé pracoviská.

7.8 Objednávateľ má právo priamo v mieste realizácie služby prostredníctvom svojho zamestnanca povereného preberaním služby vykonávať jej priebežnú kontrolu a konzultovať postup a kvalitu služby s poskytovateľom.

7.9 Poskytovateľ je povinný poskytnúť súčinnosť pri výkone služieb, ak si to ich povaha vyžaduje.

**Článok 8  
Vykazovanie, kontrola a preberanie služieb**

8.1 Poskytovateľ je povinný vykonávať kontrolnú činnosť podľa harmonogramu tvoriaceho prílohu tejto dohody. Denné a mesačné kontroly bude vykonávať objednávateľ poučeným zamestnancom, ktorého bezplatné zaškolenie vykoná poskytovateľ.

8.2 Zápisy o vykonanej skúške a opis zisteného stavu uskutoční poskytovateľ v prevádzkovej knihe systémov EPS a HSP.

8.3 Poskytovateľ je povinný vykonávať kontrolnú činnosť v zmysle všeobecne záväzných predpisov a noriem platných v čase vykonávania kontrolnej činnosti.

8.4 Kontrolná činnosť bude vykonávaná v čase pracovnej doby objednávateľa v pracovných dňoch od 7:00 do 15:00 hod. Je potrebné sa nahlásiť aspoň 3 dni vopred určenému zamestnancovi objednávateľa.

8.5 Kontrolná činnosť sa považuje za ukončenú predložením alebo doručením kontrolného osvedčenia o jej vykonaní, najneskôr 10-ty pracovný deň po ukončení mesiaca, v ktorom mala byť kontrolná činnosť vykonaná.

8.6 Pravidelná skúška systémov EPS, HSP sa považuje za ukončenú potvrdením objednávateľa o jej vykonaní na osobitnom doklade.

8.7 Objednávateľ má právo priamo v teréne prostredníctvom svojho zamestnanca povereného preberaním služieb vykonávať priebežnú kontrolu vykonávania služieb poskytovateľom a konzultovať postup a kvalitu služieb.

**Článok 9  
Zodpovednosť za vady, záruka**

9.1 Objednávateľ vhodným spôsobom zadokumentuje prípadné vady a nedorobky, napr. zápisom v pracovnom denníku, fotograficky a pod.

9.2 Objednávateľ je povinný písomne reklamovať vady u poskytovateľa bez zbytočného odkladu po ich zistení. V reklamácii musí byť uvedené, ako sa vady prejavujú, spolu s ich popisom.

9.3 Poskytovateľ je povinný nastúpiť okamžite na odstránenie reklamovanej vady, najneskôr však do 24hodín od nahlásenia vzniku havarijnej situácie, a to i v tom prípade, že reklamáciu neuznáva, okrem prípadu, že objednávateľ na základe zdôvodnenia poskytovateľa od uplatnenia reklamácie upustí písomným oznámením doručeným poskytovateľovi.

9.4 Účastníci dohody sa dohodli, že v prípade, že poskytovateľ si nebude riadne plniť povinnosti podľa tejto dohody, objednávateľ má právo uplatniť si voči poskytovateľovi pokutu vo výške 10% z fakturovanej sumy bez DPH za každé jednotlivé porušenie podmienok dohody.

9.5 Poskytovateľ zodpovedá za akékoľvek škody spôsobené pri realizácii predmetu tejto dohody, ktoré vznikli jeho činnosťou.

9.6 Poskytovateľ na vykonané práce poskytuje bezplatnú 24-mesačnú záručnú dobu.

9.7 Poskytovateľ na dodané náhradné diely a príslušenstvo poskytuje bezplatnú 24-mesačnú záručnú dobu.

9.8 Poskytovateľ sa zaväzuje oznamovať objednávateľovi všetky informácie, ktoré sa pri plnení tejto dohody dozvedel (vrátane zoznamu všetkých komponentov a súčastí systému, ktoré pri službe použil alebo sa navrhujú použiť).

9.9 Podstatné porušenie tejto zmluvy alebo jej opakované porušenia, ktoré nie sú podstatné predstavujú závažné porušenie profesijných povinností v zmysle bodu 101 preambuly smernice Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES.

9.10 Za podstatné porušenie zmluvy sa považuje nesplnenie povinnosti podľa bodu 4.6, 4.7. 7.5, 7.6, 11.1., 11.3 a neoprávnená fakturácia.

**Článok 10  
Fakturácia a platobné podmienky**

10.1 Objednávateľ sa zaväzuje uhrádzať služby podľa tejto dohody bezhotovostným prevodom na účet poskytovateľa na základe faktúry. Poskytovateľ vystaví faktúru vždy do 20 dní od ukončenia daného štvrťroka a do 20 dní od uskutočnenia zápisu o poskytnutí a prevzatí služieb spolu s priloženým súpisom skutočne vykonaných služieb potvrdeným objednávateľom. V súpise skutočne vykonaných služieb budú rozpísané jednotlivé výkony, množstvá, jednotkové ceny a celková cena bez DPH a s DPH.

10.2 Pri fakturácii za použitý materiál si poskytovateľ môže účtovať poskytovateľ uplatňovať ceny náhradných dielov v zmysle „Súpisu položiek“, ktorý je súčasťou tejto zmluvy. V prípade použitia materiálu alebo náhradných dielov, ktoré nie sú súčasťou „Súpisu položiek“, si môže poskytovateľ účtovať maximálne 10% navýšenie ceny materiálu oproti svojej nákupnej cene (vypočítané z ceny bez DPH). Objednávateľ si vyhradzuje právo vyžiadať od poskytovateľa zdokladovanie nákupných cien materiálu.

10.3 Faktúra musí mať náležitosti daňového dokladu. V prípade, že faktúra nebude obsahovať všetky náležitosti daňového dokladu alebo nebude obsahovať potrebné prílohy, alebo tieto prílohy budú obsahovať nesprávne údaje, objednávateľ má právo vrátiť faktúru poskytovateľovi na opravu alebo doplnenie. V takom prípade začne nová 30-dňová lehota splatnosti faktúry plynúť po doručení opravenej alebo doplnenej faktúry.

10.4 Splatnosť faktúry je 30 dní odo dňa doručenia objednávateľovi. Za deň úhrady sa považuje odpísanie príslušnej sumy z účtu objednávateľa v prospech účtu poskytovateľa.

10.5 V prípade nevykonania alebo nekvalitného alebo neskorého vykonania služieb bude celková fakturovaná suma za príslušný kalendárny mesiac krátená podľa odseku 8.4. článku 8 tejto dohody.

10.6 V prípade, ak zo strany objednávateľa prišlo k uplatneniu pokuty voči poskytovateľovi v zmysle odseku 9.4. článku 9 tejto dohody, poskytovateľ je povinný doručiť objednávateľovi faktúru zníženú o príslušnú sumu.

10.7 V prípade neoprávnenej fakturácie služieb, ktoré neboli zrealizované, objednávateľ uplatní voči poskytovateľovi sankciu vo výške 10% z celkovej fakturovanej sumy za príslušný kalendárny mesiac.

10.8 Pri požiadavkách na softvérové úpravy, doplnenie niektorého systému alebo nutnosti výmeny poškodeného komponentu bude objednávateľovi predložená cenová ponuka.

**Článok 11**

**Ustanovenia o utajovaní údajov**

11.1 Poskytovateľ sa zaväzuje utajovať údaje:

a) o systémoch, bezpečnostnom zariadení, ktoré sú predmetom tejto dohody

b) o prevádzkových a priestorových pomeroch u objednávateľa, ktoré sa v súvislosti s realizáciou tejto dohody dozvie.

11.2 Objednávateľ sa zaväzuje utajovať všetky údaje týkajúce sa technickej stránky EPS a HSP.

11.3 Poskytovateľ sa zaväzuje najneskôr v deň skončenia tejto dohody dodať objednávateľovi všetky prihlasovacie údaje systémov (IP adresy, mená, heslá, kódy) resp. výpis užívateľského programu, ktoré sú potrebné pre zabezpečenie správneho fungovania, a pre vstup a realizáciu potrebných zásahov do jednotlivých systémov. Pri nesplnení tejto povinnosti je poskytovateľ povinný objednávateľovi zaplatiť zmluvnú pokutu vo výške 3000 **€**.

11.4 Nesplnenie záväzku podľa bodu 11.3 sa považuje za podstatné porušenie tejto dohody.

11.5 Podstatné porušenie tejto dohody predstavuje závažné porušenie profesijných povinností v zmysle bodu 101 preambuly smernice Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES.

11.6 Povinnosti vyplývajúce z bodov 11.1 a11.2, budú Poskytovateľ i objednávateľ dodržiavať bez časového obmedzenia.

11.7 Výnimku z povinnosti utajovať údaje majú Poskytovateľ i objednávateľ len na základe písomnej požiadavky orgánu činného v trestnom konaní pri začatom trestnom stíhaní, resp. ak takáto výnimka vyplýva zo všeobecne záväzných právnych predpisov. O každej požiadavke v zmysle tohto bodu je Poskytovateľ povinný informovať Objednávateľa písomne vopred.

**Článok 12  
Ukončenie platnosti dohody**

12.1 Táto rámcová dohoda zaniká aj pred uplynutím vyššie uvedenej doby:

* 1. z dôvodu vyčerpania maximálnej ceny podľa odseku 5.1. písm. b) článku 5. tejto dohody,
  2. na základe dohody účastníkov dohody,
  3. z dôvodu odstúpenia podľa odseku 12.3. tohto článku dohody,
  4. z dôvodu výpovede podľa odseku 12.4. tohto článku dohody.

12.2 Od tejto rámcovej dohody možno písomne odstúpiť iba v prípadoch, ktoré ustanovuje táto rámcová dohoda alebo zákon.

12.3 Objednávateľ je oprávnený odstúpiť od príslušnej dohody v prípade opakovaných zistení nevykonaných, nekvalitne vykonaných alebo neskoro vykonaných služieb, pričom za opakované zistenia sa považujú aspoň dve zistenia podľa článku 8. Objednávateľ môže odstúpiť od zmluvy aj v prípade ak Poskytovateľ podstatne porušil túto dohodu.

12.4 Túto rámcovú dohodu je možné ukončiť aj písomnou výpoveďou ktoréhokoľvek účastníka dohody aj bez uvedenia dôvodu. Výpovedná lehota je v prípade rámcovej dohody trojmesačná a začína plynúť vždy od prvého dňa kalendárneho mesiaca nasledujúceho po kalendárnom mesiaci, v ktorom bola doručená výpoveď druhému účastníkovi dohody. Výpoveď tejto rámcovej dohody musí mať písomnú formu a musí byť doručená druhému účastníkovi dohody, inak je neplatná.

12.5 V prípade ukončenia platnosti dohody z akéhokoľvek dôvodu (okrem jej splnenia) bude mať poskytovateľ nárok na úhradu ceny za časť predmetu dohody dodanú ku dňu ukončenia platnosti dohody, a to vo výške vzájomne odsúhlaseného rozsahu poskytnutých služieb ku dňu ukončenia platnosti dohody. Účastníci dohody sú si povinní poskytnúť maximálnu možnú súčinnosť na vyúčtovanie poskytnutého predmetu dohody. Odovzdanie a odsúhlasenie časti poskytnutých služieb ku dňu ukončenia platnosti dohody sa uskutoční formou preberacieho konania, na ktoré sa primerane použijú ustanovenia o preberacom konaní uvedené v článku 7 tejto zmluvy.

12.6 Ukončením platnosti tejto rámcovej dohody zanikajú všetky práva a povinnosti účastníkov dohody, ktoré sú v nej zakotvené, okrem nárokov na úhradu už poskytnutého plnenia, spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj povinnosť mlčanlivosti.

**Článok 13**

**Sankcie**

13.1 Pre prípad, že Poskytovateľ nedodrží termín nástupu na havarijný servis podľa článku 3. bod. 3.6 tejto dohody, alebo termín nástupu na odstránenie reklamovanej poruchy v dohodnutej lehote podľa článku 3. bod 3.6 tejto dohody, dohodli sa zmluvné strany na zmluvnej pokute vo výške **50€** za každú aj začatú hodinu omeškania nástupu na havarijný servis alebo vybavenie reklamácie.

13.2 Pre prípad že Poskytovateľ nebude mať uzatvorenú poistnú zmluvu pre prípad spôsobenia škody objednávateľovi v minimálnej výške 50 000 € počas celého trvania platnosti tejto zmluvy, sa zmluvné strany dohodli na zmluvnej pokute vo výške **50 €** za každý aj začatý deň nepoistenia.

13.3 Pre prípad omeškania Poskytovateľa s plnením povinností vyplývajúcich z tejto rámcovej dohody je Poskytovateľ povinný uhradiť Objednávateľovi zmluvnú pokutu vo výške **0,5** % z celkovej fakturovanej čiastky za vykonané služby za každý aj začatý deň omeškania.

**Článok 14  
Záverečné ustanovenia**

14.1 Účastníci dohody na účely tejto rámcovej dohody určujú kontaktné osoby zodpovedné za komunikáciu v súvislosti s touto rámcovou dohodou takto:

14.1.1. Objednávateľ:

meno: .........................................

telefón: .........................................

e-mail: .........................................

14.1.2. Poskytovateľ :

meno: .........................................

telefón: ..........................................

e-mail: ..........................................

14.2 Akékoľvek zmeny a doplnenia tejto rámcovej dohody môžu byť vykonané len písomnými   
a očíslovanými dodatkami k tejto rámcovej dohode na základe obojstranného súhlasu účastníkov dohody, ktoré budú podpísané oprávnenými osobami účastníkov dohody. Uvedené skutočnosti sa netýkajú zmeny kontaktných osôb uvedených v odseku 14.1. tohto článku a kontaktov uvedených v článku 4 tejto dohody, ktoré môže príslušný účastník dohody zmeniť svojim jednostranným úkonom doručeným v písomnej forme druhému účastníkovi dohody. Dodatkami sa však obsah dohody nesmie dostať do rozporu so súťažnými podkladmi a ponukou predloženou úspešným uchádzačom. Zmeny zmluvy misia byť uskutočnené v súlade s § 18 zákona o verejnom obstarávaní.

14.3. Akákoľvek korešpondencia zasielaná na základe tejto dohody sa v prípade jej neprevzatia druhým účastníkom dohody považuje za doručenú dňom uloženia zásielky na pošte, ak táto bola zaslaná na adresu registrovaného sídla druhého účastníka dohody.

14.4. Táto rámcová dohoda nadobúda platnosť dňom jej podpísania obidvomi účastníkmi dohody a účinnosť dňom nasledujúcim po dni jej zverejnenia na webovom sídle Mesta Trnava, ktorým je internetová stránka Mesta Trnava.

14.5. Zmluva je vyhotovená v šiestich rovnopisoch, z toho štyri rovnopisy dostane objednávateľ a dva rovnopisy dostane poskytovateľ.

14.6. Účastníci dohody vyhlasujú, že si túto rámcovú dohodu prečítali, jej obsahu porozumeli a na znak toho, že obsah tejto rámcovej dohody zodpovedá ich skutočnej a slobodnej vôli, pripájajú vlastnoručne podpisy ich oprávnených zástupcov.

14.7 Počas trvania zmluvy je poskytovateľ oprávnený použiť alebo zmeniť subdodávateľa, ktorým bude plniť túto zmluvu výlučne na základe oznámenia tejto skutočnosti objednávateľovi. Objednávateľ má právo odmietnuť navrhovaného subdodávateľa a požiadať Poskytovateľa o určenie iného subdodávateľa, ak má na to závažné dôvody (napr. nekvalitne poskytované služby konkrétnym subdodávateľom v predchádzajúcich plneniach, nesplnenie podmienok pre výmenu subdodávateľa). Poskytovateľ je povinný žiadosti objednávateľa podľa predchádzajúcej vety bezodkladne vyhovieť a navrhnúť iného subdodávateľa. Použitie a prípadná zmena subdodávateľa musí byť vopred písomne oznámená Objednávateľovi, inak to bude považované za závažné porušenie zmluvy.

Písomné oznámenie o zmene subdodávateľa obsahuje:

- obchodné meno alebo názov subdodávateľa,

- rozsah subdodávky vyjadrený v Eurách,

- doklad o oprávnení realizovať plnenie,

- dôvod zmeny pôvodného dodávateľa.

14.8 Rámcová dohoda má nasledujúce prílohy, ktoré tvoria jej neoddeliteľnú súčasť:

a) príloha č. 1 opis predmetu zákazky

b) cenová ponuka (krycí list)

c) Súpis položiek - Zoznam náhradných dielov na 4-ročné obdobie

d) Výzva na predloženie ponuky

e) harmonogram

Rámcová dohoda bola zverejnená dňa .....................

V Trnave, dňa .......................... V ......................., dňa ....................

Objednávateľ: Poskytovateľ:

.............................................. ..........................................

JUDr. Peter Bročka, LL.M.

primátor